  Майя Бывальцева «Гурт интывылъёсты азинтон» нимысьтыз федерал программая гуртоослэсь, со пӧлын егит семьяослэсь но егит ӧнерчиослэсь, улон интыен югдурзэс умоятон понна 2017-тӥ арын Удмуртия 64 миллион 745 сюрс манет басьтоз. Элькун кивалтэтлэсь Россиысь гурт возёсъя министерствоен тупанкылэзлэсь ӵектоссэ улосвыл кивалтэтлэн кенешоназ 13-тӥ тулыспалэ умоен лыдъязы. Кылем арын программая элькун 41 миллион 100 сюрс манет басьтӥз. Коньдон висъямын 199 юртъёслы оглом 14 сюрс 508 квадрат метр быдӟалаен, со пӧлысь 6 сюрс 86 квадрат метрез — кунмуртъёслы, 8 сюрс 422 квадрат метрез — егит семьяослы но егит ӧнерчиослы. Со сярысь Удмуртиысь гурт возёсъя но сиён-юонъя министр Александр Прохоров ивортӥз. Гурт возёслы юрттон понна таяз арын Удмуртия федерал коньдэтысь 1 миллиард манетлэсь трос басьтыны быгатоз. Тегъёс: Мерлык Ижкар улонинты Удмуртия Россия гуртвозёс гурт кивалтэт коньдон экономиканоконьдонужпумъёс АлександрПрохоров лэсьтськон  